钦定古今图书集成/理学汇编/学行典/第239卷 > 滕处厚
## 钦定古今图书集成/理学汇编/学行典/第239卷 > 滕处厚

按《广西通志》：“滕处厚，字景仲，清湘人。少颖拔不群，邃
于《春秋》，议论慷慨，好言天下事。魏鹤山迁渠阳，日往
从之游。魏奇之，留置门下，教其子为之著己斋铭，以
古人之学勉之。后调柳州马平步尉，再辟潭州甘泉
酒库兼帅幕。居官守正不阿，人谓其迂，闻而笑曰：‘予
愧予之不迂也。果迂，终不以此易彼。有谓予迂，当披’”
襟纳之。《易》箦不乱，赋诗而终。